32004R0480
L 078/8
JURNALUL OFÍCIAL AL UNIUNII EUROPENE
REGULAMENTUL (CE) NR. 480/2004 AL COMISIEI
din 15 martie 2004
de modificare a Regulamentului (CE) nr. 2182/2002 în ceea ce privește derogarea, pentru anul 2004, de la datele limită stabilite pentru comunicarea planurilor estimative de finanțare a acțiunilor finanțate din Fondul comunitar al tutunului și pentru repartizarea definitivă a resurselor Fondului menționat între statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2075/92 al Consiliului din 30 iunie 1992 privind organizarea comună a pieței în sectorul tutunului brut (1), în special articolul 14a,
întrucât:
(1)
Regulamentul (CE) nr. 2182/2002 al Comisiei din 6 decembrie 2002 de stabilire a normelor de aplicare a Regulamentului (CEE) nr. 2075/92 al Consiliului, în ceea ce privește Fondul comunitar al tutunului (2), stabilește, la articolul 17 alineatele (3) și (4), data limită pentru a comunica Comisiei planurile estimative de finanțare a acțiunilor vizând cererile de asistență, precum și data limită pentru repartizarea definitivă a resurselor fondului între statele membre.
(2)
Pentru a se acorda statelor membre un termen suficient pentru întocmirea planurilor estimative de finanțare a măsurilor de reconversie pentru anul 2004, este necesar ca data limită, pentru anul 2004, de comunicare a acestor planuri Comisiei, precum și, în consecință, data limită de repartizare definitivă a resurselor între statele membre să fie reportate, în aceleași condiții ca în anul 2003.
(3)
Măsurile prevăzute de prezentul regulament sunt în conformitate cu avizul Comitetului de gestionare a tutunului,
ADOPTĂ PREZENTUL REGULAMENT:
Articolul 1
La articolul 26 din Regulamentul (CE) nr. 2182/2002 se adaugă al doilea paragraf:
„Prin derogare de la articolul 17 alineatul (3), data limită de 31 martie 2004 pentru comunicarea planurilor estimative de finanțare a acțiunilor vizând cererile de intervenție prezentate în cadrul programului de răscumpărare a recoltei anului 2003 este reportată la 31 mai 2004 și, în consecință, prin derogare de la articolul 17 alineatul (4), data limită de 31 mai 2004 este reportată la 30 iunie 2004.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 martie 2004.